Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
22 ต.ค. 2558

SET แกว่ง Sideways ต่อเนื่อง…“ซื้อ”  ADVANC, INTUCH และ AOT 
ดัชนี SET อยู่ที่ 1,415.09 จุด -0.71 จุด -0.05% ปริมาณซื้อขาย 16,356  ลบ.
แนวรับ :          1,410          แนวต้าน :          1,425
สรุปทิศทางและแนวโน้มตลาด
SET ยังคงแกว่งตัวออกข้างในกรอบแคบ: โดย SET ซื้อขายในกรอบแคบๆ และยังไร้ทิศทาง ปริมาณการซื้อขายยังคงเบาบางก่อนวันหยุดยาว เรายังมองว่า SET แกว่งตัวในกรอบแคบๆ รอปัจจัยใหม่ คาด SET จะปรับตัวขึ้นในระยะกลาง ในธีมยาวเน้นกลุ่มหุ้นที่ได้ผลบวกจากมาตรการกระตุ้นเศรษฐกิจฯ และจากการเข้าสู่เทศกาลท่องเที่ยว นอกจากนี้ เน้นหุ้นพลังงานทางเลือก คาดการประมูล โรงไฟฟ้าฯ 700MW ใกล้เห็นความชัดเจน , ค่า Ft มีโอกาสปรับขึ้น “ซื้อ” AOT, CK, EA, และGUNKUL
 “ซื้อ” ADVANC, INTUCH จากแรงกดดันระยะสั้นเริ่มลดลง และเริ่มเข้าใกล้วันประมูลคลื่น 4G ต้นเดือน พ.ย. นี้ ซึ่ง ADVANC, INTUCH จะได้ประโยชน์สูงสุดหลังจากการประมูล
 “ซื้อ” AOT มอง downside risk จำกัด ขณะที่เริ่มเข้าสู่เทศกาลท่องเที่ยวแล้ว ตัวเลขนักท่องเที่ยวเติบโตดี มีการขยายอาคารเพื่อรองรับนักท่องเที่ยวเพิ่ม โดย
1)ผู้โดยสารเดือน ก.ย. โต 15.1% y-y และคาดเดือน ต.ค. โต 11%
2)อาคารผู้โดยสาร 2 ดอนเมือง จะเปิดภายในสิ้นปีนี้ ด้วยพื้นที่เชิงพาณิชย์กว่า 20,000 ตารางเมตร จะผลักดันกำไรปี FY16 ให้เติบโตขึ้น
 
หุ้นที่น่าสนใจทางเทคนิค
TRUE “ซื้อ” ราคาหุ้นเริ่มฟื้นขึ้นต่อหลังพักตัวไม่หลุดแนวเส้นค่าเฉลี่ย 14 วัน พร้อมปริมาณการซื้อขายเริ่มกลับมาอีกครั้ง เครื่องมือ DI+ เริ่มชี้ขึ้นอีกครั้ง คาดว่าจะสามารถแกว่งตัวขึ้นได้ต่อเนื่อง มีแนวต้านแรกที่ 10.70 บาท และเป้าหมายถัดไปที่ 11.20 บาท
PPP “ซื้อ” ราคาหุ้นมีจังหวะฟื้นตัวขึ้นผ่านแนว Downtrend Line ระยะสั้นในกรอบสามเหลี่ยม พร้อมปริมาณการซื้อขายสูงกว่าปกติ สอดคล้องกับเครื่องมือ DI+ ตัด ADX ขึ้นเป็นจังหวะเก็งกำไร มีแนวต้านแรกบริเวณ 6.80 บาท และถัดไปที่ 7.10 บาท
TSR “ซื้อ” ราคาหุ้นมีจังหวะดีดตัวขึ้นต่อหลังพักตัวด้วยรูปแบบ Bullish Pennant พร้อมปริมาณการซื้อขายเริ่มกลับมาเพิ่มสูงขึ้น สอดคล้องกับเครื่องมือ MACD ที่เป็นบวกชี้ขึ้นทำจุดสูงใหม่ไปก่อน กำลังขึ้นทดสอบแนว Downtrend Line บริเวณ 7.00 บาท ผ่านได้จะมีเป้าหมายถัดไปที่ 7.50 บาท
Futures  แนวรับ        แนวต้าน
SET50     910           920
             906           924
Gold     19700        19800
           19650        19900
Oil       1700         1750
          1680         1780 